সুত্রের খবর, দীর্ঘদিন ধরে বেআইনী ভাবে ইছামতি নদী থেকে সাদা বালি তুলে নেওয়ায় নদীর গতিপথের পাশাপাশি লড়ি করে বালি নিয়ে যাওয়ার দরুন ক্ষতিগ্রস্ত হয় বাদুড়িয়ার কাঁকড়াসুতি গ্রামের রাস্তা। আর এই বেহাল রাস্তার দরুন প্রায়ই বিপদের সম্মুখীন হতে হয় গ্রামবাসীদের তাই ২রা মে তারা রাস্তা সংস্কারের দাবিতে পথ অবরোধ করে বিক্ষোভ দেখিয়েছেন বলে জানা যায়। এরপর পরের দিন সন্ধ্যা বেলায় বালির লড়ি নদীর চড়ে আসায় গ্রামবাসীরা বারন করতে গেলে বালি মাফিয়াদের লোকজন তাদের মারধর করে বলে জানা যায়। এর জেরে সুকুমার দাস নামে এক গ্রামবাসিকে গুরুতর অবস্থায় বসিরহাট জেলা হাসপাতালে ভর্তি করা হয়। পাশাপাশি স্থানীয় বাসিন্দারা আসানুর মন্ডল, অনিমা মজুমদার সহ বেশ কয়েকজনকে স্থানীয় হাসপাতালে নিয়ে গেলে প্রাথমিক চিকিৎসার পরে তাদের ছেড়ে দেওয়া হয়। মূলত এই ঘটনার পর স্থানীয়রা পুলিশে অভিযোগ দায়ের করলে বর্তমানে সেই অভিযোগের ভিত্তিতে তদন্ত শুরু করেছেন বাদুড়িয়া থানার পুলিশ।